**Ministru kabineta noteikumu projekta**

**„Grozījumi Ministru kabineta 2010.gada 30.novembra noteikumos Nr.1080 „Transportlīdzekļu reģistrācijas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Ceļu satiksmes likuma 10.panta 1.4 daļa un 10.2panta ceturtā daļa. Padomes 2013.gada 13.maija Direktīva 2013/22/ES ar ko pielāgo dažas direktīvas transporta politikas jomā saistībā ar Horvātijas Republikas pievienošanos. |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Ministru kabineta 2010.gada 30.novembra noteikumiem Nr.1080 „Transportlīdzekļu reģistrācijas noteikumi” (turpmāk – Noteikumi) transportlīdzekļu īpašuma tiesību maiņas reģistrācijai vairākos gadījumos ir jāiesniedz šo faktu apliecinoši dokumenti (rēķins – uzziņa, pieņemšanas – nodošanas akts). Lai samazinātu administratīvo slogu, Ministru kabineta noteikumu projektā „Grozījumi Ministru kabineta 2010.gada 30.novembra noteikumos Nr.1080 „Transportlīdzekļu reģistrācijas noteikumi” (turpmāk -noteikumu projekts) ir paredzēts atteikties no šādu dokumentu noformēšanas papīra formā, aizvietojot tos ar speciālām atzīmēm Transportlīdzekļu un to vadītāju reģistrā (turpmāk – reģistrs). Tādejādi tiks nodrošināta veikto darījumu caurskatāmība. Reģistrā tiks precīzi fiksēts brīdis, kad mainās ne tikai īpašumtiesības uz transportlīdzekli, bet arī atbildība, kas paredzēta transportlīdzekļa īpašniekam vai turētājam. Nosakot īpašumtiesību pāreju elektroniskā veidā, tiek izslēgtas iespējas dokumentu falsifikācijai. Šādas izmaiņas ir paredzētas arī Ceļu satiksmes likumā un Ministru kabineta 2007.gada 18.decembra noteikumos Nr.876 „Transportlīdzekļu un to numurēto agregātu tirdzniecības noteikumi”, kas stājas spēkā 2016.gada 1.janvārī.Lai nodrošinātu atzīmju izdarīšanu un atvieglotu dokumentu noformēšanas procesu, Noteikumu projekts nosaka izmaiņas transportlīdzekļu noņemšanas no uzskaites kārtībā, paredzot iespēju transportlīdzekli noņemt no uzskaites atsavināšanai Latvijā, izdarot tikai atzīmi reģistrā. Tādejādi padarot šo pakalpojumu pieejamu arī elektroniskā veidā.Lai mazinātu administratīvo slogu komersantiem, kas nodarbojas ar transportlīdzekļu tirdzniecību, Tirdzniecības noteikumu projekts paredz atteikties no tirdzniecības numura karšu izsniegšanas valsts akciju sabiedrībā „Ceļu satiksmes drošības direkcija” (turpmāk – CSDD) tirdzniecības numura zīmju izmantošanai. Noteikumu projekts paredz, ka tirdzniecības numura kartes noformē CSDD, neizsniedzot tirdzniecības numura kartes uz speciālas veidlapas. Noteikumu projekts paredz paplašināt iespēju izvēlēties transportlīdzekļa valsts reģistrācijas numuru no visās CSDD nodaļās pieejamo numuru saraksta. Līdz šim izvēli bija iespējams veikt tikai no tās CSDD nodaļas pieejamo numuru saraksta, kurā tiek veikta transportlīdzekļa reģistrācija. Ņemot vērā Ministru kabineta izstrādātajā Elektromobilitātes attīstības plānā paredzēto speciālo numura zīmju piešķiršanu transportlīdzekļiem, kuri darbināmi tikai ar elektromotoru, noteikumu projektā paredzēta šo numura zīmju izsniegšanas kārtība. Noteikumu projektā tiek paplašinātas reģistrētā transportlīdzekļa turētāja tiesības - noteikta iespēja turētājam pārtraukt transportlīdzekļa reģistrāciju uz laiku, nodot numura zīmes, kā arī reģistrēt transportlīdzekļa identifikācijas numura izmaiņas. Līdz ar to šīs darbības reālais transportlīdzekļa lietotājs var veikt bez transportlīdzekļa īpašnieka klātbūtnes vai pilnvarojuma, tādejādi samazinot administratīvo slogu. Turpmāk paredzēta turētāja kā transportlīdzekļa faktiskā lietotāja administratīvā sloga samazināšana arī līzinga gadījumos, kad transportlīdzekli reģistrē, pamatojoties uz personas, kurai saskaņā ar normatīvajiem aktiem par patērētāju tiesību aizsardzību ir tiesības sniegt patērētājam kreditēšanas pakalpojumu, izdarītu atzīmi reģistrā. Šajos gadījumos turētāja klātbūtne nav nepieciešama. Noteikumu projekts paredz, ka gadījumā, kad reģistrācijai iesniegtie dokumenti tiek aizturēti, jo radušās aizdomas par to viltojumu, CSDD izsniedz aktu par iesniegto dokumentu nodošanu Valsts policijai pārbaudes veikšanai, lai ar šo aktu transportlīdzekli 24 stundu laikā varētu nogādāt tā uzglabāšanas vietā.Noteikumos noteikts, ka tirdzniecības uzņēmumā iegādāta transportlīdzekļa reģistrācijai kā īpašuma tiesības apliecinošs dokuments ir jāiesniedz uz speciālas veidlapas aizpildīts rēķins-uzziņa. Ņemot vērā, ka termins “Rēķins-uzziņa” ir maldinošs, jo dokuments pēc savas būtības nav normatīviem aktiem atbilstošs kases čeks vai rēķins, bet apliecina ieguvēja īpašuma tiesības uz nopirkto transportlīdzekli, ir izstrādāti un pieņemti grozījumi Ceļu satiksmes likumā un Ministru kabineta 2007.gada 18.decembra noteikumos Nr.876 „Transportlīdzekļu un to numurēto agregātu tirdzniecības noteikumi”, kas stājas spēkā 2016.gada 1.janvārī.Lai samazinātu administratīvo slogu, arī noteikumu projekts paredz īpašuma tiesību dokumenta nosaukumu “Rēķins-uzziņa” aizstāt ar vārdiem “Īpašumtiesību apliecība”, kas precīzāk raksturo noformētā dokumenta faktisko nozīmi un tā būtību. Ņemot vērā, ka īpašumtiesību apliecība ir paredzēta kā izdruka no reģistra, tiek samazināts komersantu administratīvais slogs, jo vairs netiek izmantotas stingrās uzskaites veidlapas, kā arī transportlīdzekļa ieguvēja administratīvais slogs, jo dati par īpašumtiesību maiņu ir pieejami reģistrā. Īpašumtiesību apliecība būtu vienīgais dokuments, kas apliecina tirdzniecības uzņēmumā iegādāta transportlīdzekļa īpašuma tiesības un uzskaites tehniskos datus jaunam transportlīdzeklim, kuru pārdevis transportlīdzekļa izgatavotājs vai tā oficiālais pārstāvis. Atbilstoši Ministru kabineta noteikumu Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi” 81.2.apakšpunktā noteiktajam noteikumu projektā ir papildināts Eiropas Savienības dalībvalstu saraksts, kurās reģistrētiem transportlīdzekļiem piemērojams atvieglojums, papildinot to arī ar Horvātiju.Noteikumu projekts paredz veikt attālinātu reģistrāciju, kas samazina administratīvo slogu, jo atsavinātāja klātbūtne vairs nav nepieciešama, ja atsavinātājs reģistrā ir izdarījis atzīmi par ieguvēja tiesībām veikt īpašnieka maiņu.Ņemot vērā, ka šobrīd netiek izsniegts Latvijā izgatavota agregāta izgatavotāja izdots sertifikāts, šis dokuments tiek svītrots no Noteikumiem. Apķīlātās vai valstij piekritīgās mantas realizēšanas gadījumā netiek papildus prasīts dokuments par to, ka numurētā agregāta vai transportlīdzekļa ievešana Eiropas Savienībā no ārpuskopienas valsts ir noformēta normatīvajos aktos par muitas lietām noteiktajā kārtībā, tādejādi samazinot administratīvo slogu.Ņemot vērā, ka šobrīd sērijveidā pārbūvēta transportlīdzekļa atbilstības apliecinājums tiek izveidots reģistrā, to nav nepieciešams izsniegt uz stingrās uzskaites veidlapas. Līdz ar to tiek samazināts administratīvais slogs un dokumentu aprite papīra formā.Lai ierobežotu iespēju izmantot ceļu satiksmē transportlīdzekli, kuru aizliegts ekspluatēt Latvijā, noteikumu projektā paredzēta šāda transportlīdzekļa reģistrācija, neizsniedzot tam valsts reģistrācijas numura zīmes. Lai ierobežotu fiktīvu darbību veikšanu ar valsts reģistrācijas numuriem to turpmākas realizācijas nolūkā, izmantojot transportlīdzekļus, kuri zaudējuši pielaidi ceļu satiksmei un tiek izmantoti tikai šādām fiktīvām darbībām, noteikumu projekts paredz, ka numura maiņu var veikt tikai transportlīdzeklim, kuram ir derīga valsts tehniskā apskate. Lai samazinātu administratīvo slogu, paredzēts, ka transportlīdzekļi, kuriem ir zudušas valsts reģistrācijas numura zīmes, turpmāk nebūs jāuzrāda transportlīdzekļa agregātu numuru salīdzināšanai. Šobrīd numuru zudības gadījumā transportlīdzeklis piedalās ceļu satiksmē bez numura zīmēm vai arī jāveic izbraukuma agregātu numuru salīdzināšana, kas papildus sadārdzina numura atjaunošanu. Lai aizsargātu reģistrētā turētāja intereses gadījumos, kad transportlīdzekļa īpašnieks transportlīdzekli noņēmis no uzskaites atsavināšanai vai izvešanai no Latvijas, noteikumu projektā paredzēts noteikt, ka reģistrētā turētāja atbildība par izdarītajiem pārkāpumiem ar transportlīdzekli ceļu satiksmē izbeidzas, veicot attiecīgo noņemšanas no uzskaites darbību.Sakarā ar paredzēto transportlīdzekļa noņemšanas no uzskaites atsavināšanai Latvijā un izvešanai uz Eiropas Savienības dalībvalstīm procesa vienkāršošanu un iespēju šo darbību veikt elektroniskā veidā, noteikumu projektā noteikta šīs darbības veikšanas kārtība.Administratīvā sloga samazināšanas nolūkos ir paredzēta arī ķīlā ņemto transportlīdzekļu atsavināšanai turpmāk neizsniegt aktu par ieķīlāta un neizpirkta transportlīdzekļa nodošanu īpašumā ieguvējam papīra dokumenta veidā, to aizstājot ar atzīmes izdarīšanu transportlīdzekļu reģistrā par īpašuma tiesību nodošanu ieguvējam. Lai nodrošinātu aktuālākas informācijas par ceļu satiksmē iesaistītajiem transportlīdzekļiem uzturēšanu reģistrā, noteikumu projektā paredzēts samazināt tā perioda ilgumu no pieciem uz trīs gadiem, pēc kura transportlīdzekļi, kuriem nav veikta tehniskā apskate, tiek izslēgti no reģistra, kā arī noteikt, ka izslēgta transportlīdzekļa valsts reģistrācijas numura zīme tiek anulēta. Ja transportlīdzeklis ir izslēgts no reģistra, tad Latvijai atbilstoši Eiropas Parlamenta un Padomes 2009.gada 16.septembra Direktīvai 2009/103/EK par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību nav jāuzņemas atbildība par šādu transportlīdzekļu nodarītajiem zaudējumiem, izņemot gadījumu, ja negadījums ir noticis Latvijā, jo atbilstoši šīs direktīvas prasībām, ja transportlīdzeklis ir bez numura zīmes vai ja tam ir numura zīmes, kas neatbilst šim transportlīdzeklim, tad atbildīga ir tā dalībvalsts, kur notiek ceļu satiksmes negadījums.Savukārt, lai radītu iespēju savlaicīgi veikt valsts tehnisko apskati vai pārreģistrāciju transportlīdzekļiem, kas netiek izmantoti Latvijā un neradītu negatīvas tiesiskās sekas, izslēdzot transportlīdzekli no reģistra un aizliedzot ar to piedalīties ceļu satiksmē, ir paredzēts pārejas periods attiecīgo darbību veikšanai. Vienlaikus, lai neradītu lieku administratīvo slogu personām, kas kādu laiku nolēmušas neizmantot savus transportlīdzekļus, paredzēts, ka to izslēgšana no reģistra netiks veikta, ja noteiktajā kārtībā šo transportlīdzekļu reģistrācija būs pārtraukta, nododot numura zīmes. Lai nodrošinātu Padomes 1999.gada 29.aprīļa Direktīvas [1999/37/EK](http://pro.nais.lv/naiser/loginWindow.cfm?ltype=1&rnd=4EC74894A5E4E2AFBC961AC15F9A4EE5B718D1BDAB8C5F8ABEB0A9BDAB5C9A3744F911CD96488697602C5FDC2054A7C9175DCC&lk=http://pro.nais.lv/naiser/esdoc.cfm?esid=31999L0037&keepThis=true&TB_iframe=true&height=515&width=690) par transportlīdzekļu reģistrācijas dokumentiem prasības, nomainīts transportlīdzekļa reģistrācijas apliecības paraugs, iekļaujot tajā informāciju par visām Eiropas Savienības dalībvalstīm. Papildus precizēta reģistrētā turētāja adreses norādīšanas kārtība atbilstoši minētās direktīvas prasībām.Savukārt, lai nodrošinātu numura zīmju izsniegšanu transportlīdzekļiem, kuru izgatavotājs ir paredzējis samazinātu vietu numura zīmju uzstādīšanai, noteikumu projektā ir paredzēts atteikties no ierobežojumiem vispārējās izmantošanas numura zīmēs izmantojamo simbolu lietošanā un izmantot visus saskaņā ar 1968.gada 8.novembra Vīnes konvencijas Par ceļu satiksmi atļautos simbolus, tādējādi paplašinot izsniedzamo numuru skaitu.Nolūkā mazināt administratīvo slogu personām, kam ir tiesības atsavināt transportlīdzekļus noteikumos noteiktajos gadījumos, kā arī sakarā ar noteikumu projektā paredzētajām izmaiņām noņemšanas no uzskaites kārtībā, ir paredzēts atteikties no atzīmju izdarīšanas transportlīdzekļa reģistrācijas apliecībā par transportlīdzekļa īpašnieka maiņu. Taču, lai nodrošinātu jau iepriekš pasūtīto un izgatavoto transportlīdzekļa reģistrācijas apliecību veidlapu izmantošanu, noteikumu projektā pagaidām paredzēts saglabāt nemainīgu reģistrācijas apliecības reversa paraugu. |
|  3. |  Projekta izstrādē iesaistītās institūcijas | Valsts akciju sabiedrība „Ceļu satiksmes drošības direkcija” |
|  4. |  Cita informācija |  Nav |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz transportlīdzekļu īpašniekiem (turētājiem, valdītājiem), kā arī uz komersantiem, kuri nodarbojas ar transportlīdzekļu tirdzniecību. |
|  2. |  Tiesiskā regulējuma ietekme uz tautsaimniecību un administratīvo slogu | Administratīvais slogs tiek samazināts gan transportlīdzekļu īpašniekiem (turētājiem, valdītājiem), gan komersantiem, kuri nodarbojas ar transportlīdzekļu tirdzniecību, jo īpašumtiesību maiņas apliecinoši dokumenti un tirdzniecības numura kartes nav jānoformē uz speciālām veidlapām vai papīra formā un, noformējot īpašumtiesību maiņu, reģistrā tiek izdarītas atzīmes par transportlīdzekļa īpašuma tiesību nodošanu. Tiek radīta iespēja paplašināt to ar transportlīdzekļu reģistrāciju saistīto darbību loku, kuras būs iespējams veikt elektroniskā veidā.  |
|  3. |  Administratīvo izmaksu monetārs novērtējums | Informācijas pieņemšana, apkopošana, apstrāde un uzglabāšana tiks īstenota, izmantojot CSDD uzturēto reģistru. |
|  4. |  Cita informācija |  Nav |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Likumprojekts “Grozījumi Ceļu satiksmes likumā”, pieņemts 3.lasījumā 2015.gada 10.decembrī.Ministru kabineta noteikumu projekts „Grozījumi Ministru kabineta2007.gada 18.decembra noteikumos Nr.876 „Transportlīdzekļu un to numurēto agregātu tirdzniecības noteikumi””, ir pieņemti 2015.gada 3.novembrī un stāsies spēkā 2016.gada 1.janvārī.  |
|  2. | Atbildīgā institūcija | Satiksmes ministrija |
|  3. |  Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Padomes 2013.gada 13.maija Direktīva 2013/22/ES ar ko pielāgo dažas direktīvas transporta politikas jomā saistībā ar Horvātijas Republikas pievienošanos. Publicēta “Eiropas Savienības Oficiālajā Vēstnesī” L 158, 10.6.2013. |
|  2. |  Citas starptautiskās saistības | Nav |
|  3. |  Cita informācija | Nav |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums | Padomes 2013.gada 13.maija Direktīva 2013/22/ES ar ko pielāgo dažas direktīvas transporta politikas jomā saistībā ar Horvātijas Republikas pievienošanos. Publicēta “Eiropas Savienības Oficiālajā Vēstnesī” L 158, 10.6.2013. |
|  A |  B |  C |  D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Direktīva 2013/22/ES pielikuma A daļas 2.punkts | Noteikumu projekta 1.30.apakšpunkts | Pārņemts pilnībā | Stingrākas prasības neparedz |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar |
| Cita informācija | Nav |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem** **Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Projekts šo jomu neskar  | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |
| **VI. Sabiedrības līdzdalība un komunikācijas aktivitātes** |
|  1. |  Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību noteikumu projekta izstrādē, projekta izstrādes laikā notikušas vairākas diskusijas, kurās piedalījās biedrības "Auto Asociācija" un Latvijas Transportlīdzekļu apdrošinātāju biroja pārstāvji. Informācija par līdzdalības iespējām tiesību akta izstrādes procesā 2015. gada 14.septembrī ievietota CSDD tīmekļa vietnē un 2015. gada 25.septembrī ievietota Satiksmes ministrijas tīmekļa vietnē.  |
|  2. |  Sabiedrības līdzdalība projekta izstrādē |  Atbilstoši Ministru kabineta 25.08.2009. noteikumu Nr. 970 “Sabiedrības līdzdalības kārtība attīstības plānošanas procesā” 7.4.apakšpunktam, iesaistoties diskusiju grupās, sabiedrībai tika dota iespēja izteikt viedokli par noteikumu projektu tā izstrādes stadijā.  |
|  3. |  Sabiedrības līdzdalības rezultāti |  Biedrība "Auto Asociācija" atbalsta noteikumu projektu. Latvijas Transportlīdzekļu apdrošinātāju biroja izteiktie priekšlikumi ir ņemti vērā izstrādājot noteikumu projektu. |
|  4. |  Cita informācija |  Nav |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Valsts akciju sabiedrība „Ceļu satiksmes drošības direkcija”, Latvijas Transportlīdzekļu apdrošinātāju birojs, Valsts ieņēmumu dienests, Valsts policija. |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta anotācijas VII.sadaļas 1.punktā minēto institūciju līdzšinējo funkciju ietvaros un institūciju cilvēkresursus neietekmēs. |
|  3. | Cita informācija | Nav |

Anotācijas III sadaļa – projekts šo jomu neskar.

Satiksmes ministra p.i.

labklājības ministrs U. Augulis

Vīza: valsts sekretārs K.Ozoliņš

09.12.2015 16:48

2285

Edgars Ošenieks

67025723

Edgars.Osenieks@csdd.gov.lv